

**LIETUVOS RESPUBLIKOS**

**GYVŪNŲ GEROVĖS IR APSAUGOS ĮSTATYMO NR. VIII-500 3 IR 7 STRAIPSNIŲ PAKEITIMO**

**ĮSTATYMAS**

2022 m. kovo 24 d. Nr. XIV-974

Vilnius

**1 straipsnis. 3 straipsnio pakeitimas**

1. Pakeisti 3 straipsnio 3 dalies 1 punktą ir jį išdėstyti taip:

„1) pagal kompetenciją formuoja valstybės politiką laukinių gyvūnų ir gyvūnų augintinių gerovės ir apsaugos srityje, organizuoja, koordinuoja ir kontroliuoja, kaip ji įgyvendinama;“.

2. Pakeisti 3 straipsnio 3 dalies 5 punktą ir jį išdėstyti taip:

„5) nustato kačių, šunų, šeškų ir kitų gyvūnų augintinių ženklinimo ir registravimo tvarką;“.

3. Pakeisti 3 straipsnio 4 dalies 1 punktą ir jį išdėstyti taip:

„1) pagal kompetenciją formuoja valstybės politiką ūkinių gyvūnų gerovės ir apsaugos srityje, organizuoja, koordinuoja ir kontroliuoja, kaip ji įgyvendinama;“.

4. Pripažinti netekusiais galios 3 straipsnio 4 dalies 2 ir 3 punktus.

5. Pakeisti 3 straipsnio 9 dalies 12 punktą ir jį išdėstyti taip:

„12) vykdo gyvūnų globėjų, gyvūnų augintinių veisėjų, gyvūnų globos namuose ir gyvūnų augintinių viešbučiuose laikomų kačių, šunų ir šeškų ženklinimo ir registravimo reikalavimų laikymosi priežiūrą;“.

6. Pripažinti netekusiu galios 3 straipsnio 9 dalies 15 punktą.

7. Papildyti 3 straipsnio 10 dalį nauju 7 punktu ir jį išdėstyti taip:

„7) kontroliuoja, ar šunų, kačių ir šeškų laikytojai ar savininkai nustatyta tvarka yra paženklinę ir registravę laikomus gyvūnus augintinius;“.

8. Buvusį 3 straipsnio 10 dalies 7 punktą laikyti 8 punktu.

**2 straipsnis. 7 straipsnio pakeitimas**

Pakeisti 7 straipsnio 4 dalį ir ją išdėstyti taip:

„4. Gyvūnų augintinių registro valdytoja – Aplinkos ministerija, tvarkytojai – valstybės įmonė Žemės ūkio informacijos ir kaimo verslo centras ir Valstybinė maisto ir veterinarijos tarnyba.“

**3 straipsnis. Įstatymo įsigaliojimas ir įgyvendinimas**

1. Šis įstatymas, išskyrus šio straipsnio 2 dalį, įsigalioja 2023 m. sausio 1 d.

2. Lietuvos Respublikos Vyriausybė ir Lietuvos Respublikos aplinkos ministras iki 2022 m. gruodžio 31 d. parengia ir priima šio įstatymo įgyvendinamuosius teisės aktus.

*Skelbiu šį Lietuvos Respublikos Seimo priimtą įstatymą.*

Respublikos Prezidentas Gitanas Nausėda